
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 615 

18 Ιουνίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση Κανονισμού και Άδεια Σύστασης του Αμοι¬ 
βαίου Κεφαλαίου .ΕΡΓΑΣΙΑΣ ΕΥΡΩΠΑΪΚΟ - ΜΙΚΤΟ 
ΕΞΩΤΕΡΙΚΟΥ». 1 

Κώδικας Δεοντολογίας Εταιρειών Διαχείρισης Αμοι¬ 
βαίων Κεφαλαίων (ΑΕΔΑΚ) και Εταιρειών Επενδύ¬ 
σεων Χαρτοφυλακίου (ΕΕΧ). 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 8414 (1) 

Έγκριση Κανονισμού και Άδεια Σύστασης του Αμοιβαίου 
Κεφαλαίου «ΕΡΓΑΣΙΑΣ ΕΥΡΩΠΑΪΚΟ - ΜΙΚΤΟ ΕΞΩΤΕ¬ 
ΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
{Συνεδρίαση της 64ης/14.5.1998, θέμα 13ο) 

Αφού έλαβε υπόψη: 

Ι.Τιςπαρ. 1 και2τουάρθρου 17ατου Ν. 1969/91,όπως 
τροποποιήθηκαν και συμπληρώθηκαν με τις παρ, 2 και 3 
του άρθρου 2του Π.Δ. 433/93 (ΦΕΚ 183). 

2. Τις διατάξεις του άρθρου 22 του Ν. 1969/91 «Εταιρεί¬ 
ες Επενδύσεων Χαρτοφυλακίου Αμοιβαία Κεφάλαια, Δια¬ 
τάξεις Εκσυγχρονισμού και Εξυγίανσης της Κεφαλαιαγο¬ 
ράς και άλλες Διατάξεις». 

3. Την απόφαση της 71 ης/2.4.96/θέμα Ιο Συνεδρίασης 
του Δ.Σ. της Επιτροπής Κεφαλαιαγοράς, με την οποία ε¬ 
ξουσιοδοτεί την Εκτελεστική Επιτροπή για τη λήψη απο¬ 
φάσεων σύμφωνα με την παρ, 2 του άρθρου 78 του Ν. 
1969/91, όπως ισχύει. 

4. Το από 27.2.98 έγγραφο της εταιρείας μετο υποβλη- 
θέν σχέδιο του κανονισμού του Αμοιβαίου Κεφαλαίου. 

5. Σχετική εισήγηση του Γ. Γκότση, αποφασίζει ομόφω¬ 
να: 

Εγκρίνει τον κανονισμό του Αμοιβαίου Κεφαλαίου «ΕΡ¬ 
ΓΑΣΙΑΣ ΕΥΡΩΠΑΪΚΟ - ΜΙΚΤΟ ΕΞΩΤΕΡΙΚΟΥ» και παρέχει 
την άδειά της για τη σύσταση του εν λόγω Αμοιβαίου Κε¬ 
φαλαίου, το οποίο διαχειρίζεται η ΕΡΓΑΣΙΑΣ Α.Ε.Δ.Α.Κ. 


Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-*- 

Αριθ. Ε.Κ.: 8422 (2) 

Κώδικας Δεοντολογίας Εταιρειών Διαχείρισης Αμοιβαίων 
Κεφαλαίων (ΑΕΔΑΚ) και Εταιρειών Επενδύσεων Χαρ¬ 
τοφυλακίου (ΕΕΧ). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση της 132ης / 19.5.1998, θέμα 2ο) 

Αφού έλαβε υπόψη : 

1. Την παραγ.1 του άρθρου 78 του ν. 1969/1991 (ΦΕΚ 
167 Α) όπως συμπληρώθηκε μετηνπαραγ.21 του άρθρου 
113 του ν.2533/1997 «Χρηματιστηριακή αγορά παραγώ- 
γωνκαι άλλες διατάξεις» (ΦΕΚ 228 Α 11.11.1997). 

2. Την με αριθμ. Πρωτ. 3652/17.12.1997 εισήγηση της 
Ένωσης Θεσμικών Επενδυτών. 

3. Το άρθρο 29 Α του ν. 1558/85 «Κυβέρνηση και Κυβερ¬ 
νητικά Όργανα», όπως προστέθηκε μετο άρθρο 27του Ν. 
2081/92 (ΦΕΚ Α' 152), αποφασίζει ομόφωνα: 

ΚΕΦΑΛΑΙΟ Α 

ΟΡΙΣΜΟΙ-ΣΚΟΠΟΣ - ΓΕΝΙΚΕΣ ΑΡΧΕΣ 

Άρθρο 1 
Ορισμοί 

1. «Εταιρεία»: η Ανώνυμη Εταιρεία Διαχείρισης Αμοιβαί¬ 
ων Κεφαλαίων (εφεξής ΑΕΔΑΚ) και η Ανώνυμη Εταιρεία Ε¬ 
πενδύσεων Χαρτοφυλακίου (εφεξής ΑΕΕΧ). 

2. «Οργανισμός Συλλογικών Επενδύσεων Κινητών Α¬ 
ξιών (εφεξής ΟΣΕΚΑ}»: τα Αμοιβαία Κεφάλαια (εφεξής 
ΑΚ) και οι ΑΕΕΧ. 

3. «Διαχείριση»: οι ενέργειες που αποσκοπούν στη δια¬ 
χείριση χαρτοφυλακίου ΟΣΕΚΑ, ιδίως όσον αφορά στην 
επιλογή της σύνθεσής του ή στην εκτέλεση των σχετικών 
πράξεων. 

4. «Διαχειριστής»: το φυσικό πρόσωπο που ασκεί καθή¬ 
κοντα Διαχείρισης στο πλαίσιο σχετικής εντολής είτε ως 
υπάλληλος είτε ως μέλος του διοικητικού συμβουλίου εί¬ 
τε με οποιαδήποτε άλλη σχέση (π.χ. σύμβασης εντολής. 

σύμβασης έργου, κλπ). Σε κάθε περίπτωση θεωρούνται 
ως Διαχειριστές οι διευθύνοντες σύμβουλοι και οι γενικοί 
διευθυντές των Εταιρειών. 

5. «Καλυπτόμενα Πρόσωπα»: τα μέλη των διοικητικών 
συμβουλίων των Εταιρειών, οι Διαχειριστές και τα φυσικά 
ή νομικά πρόσωπα που απασχολούνται από τις Εταιρείες 
με βάση σχέση σύμβασης εργασίας, σύμβασης έργου ή 
άλλης μορφής συνεργασίας για την εκπλήρωση του σκο¬ 
πού των Εταιρειών. 

6. «Επενδυτές»: οι μεριδιούχοιτωνΑΚκαι οι μέτοχοι των 
ΑΕΕΧ. 

Άρθρο 2 

Σκοπός του Κώδικα Δεοντολογίας 

Σκοπός του παρόντος Κώδικα Δεοντολογίας είναι η θέ¬ 
σπιση κανόνων που θα διέπουντις σχέσεις και τη συμπε¬ 
ριφορά των Εταιρειών και των Καλυπτόμενων Προσώπων 
κατά την άσκηση των δραστηριοτήτων τους στο πλαίσιο 
της ισχύουσας νομοθεσίας και των κανονιστικών διατάξε¬ 
ων με τρόπο ώστε: 

α) να διαφυλάσσεται η εύρυθμη λειτουργία της αγοράς 
και να υποστηρίζεται η ανάπτυξη της κεφαλαιαγοράς και, 

β) να διασφαλίζεται η διενέργεια της Διαχείρισης απο¬ 
κλειστικά προς το συμφέρον των Επενδυτών. 

Άρθρο 3 

Γενικές Αρχές του Κώδικα Δεοντολογίας 

Οι Εταιρείες και τα Καλυπτόμενα Πρόσωπα οφείλουν 
να τηρούν τις βασικές αρχές συμπεριφοράς που καθορί¬ 
ζονται παρακάτω λαμβάνοντας κάθε πρόσφορο και απο¬ 
τελεσματικό προς τούτο μέτρο. Οι βασικές αρχές συμπε¬ 
ριφοράς είναι οι εξής: 

1. Οι Εταιρείες οφείλουν να ασκούν τη δραστηριότητά 
τους με τρόπο ώστε να διασφαλίζεται η εύρυθμη λει¬ 
τουργία της αγοράς. 

2. Οι Εταιρείες διασφαλίζουν την αυτονομία της Διαχεί¬ 
ρισης και τον εμπιστευτικό χαρακτήρα των επενδυτικών 
αποφάσεων, ιδίως στο εσωτερικό του ομίλου επιχειρήσε¬ 
ων στον οποίο ανήκουν, θεσπίζοντας κανόνες για την α¬ 
ποφυγή καταστάσεων σύγκρουσης συμφερόντων και 
λαμβάνοντας μέτρα για τη διευθέτηση τέτοιων καταστά¬ 
σεων που ενδέχεται να παρουσιαστούν κατά την ενάσκη¬ 
ση της Διαχείρισης. 

3. Οι Εταιρείες καθορίζουν τους όρους με βάση τους ο¬ 
ποίους ασκούν τα δικαιώματα που απορρέουν από τους 
μετοχικούς και άλλους τίτλους που έχουν στην κατοχή 
τους οι ΟΣΕΚΑ με γνώμονα το συμφερόντων Επενδυτών. 

4. Οι Εταιρείες διενεργούν τις διαφημίσεις με τρόπο ώ¬ 
στε να αποφεύγεται η μετάδοση παραπλανητικών μηνυ¬ 
μάτων και η δημιουργία πεπλανημένων εντυπώσεων 
στους Επενδυτές. 

5. Οι Εταιρείες μεριμνούν για την οργάνωσή τους και 
την αποτελεσματικότητα των διαδικασιών εσωτερικού ε¬ 
λέγχου. 

6. Οι Εταιρείες διασφαλίζουν στους Επενδυτές ίση με¬ 
ταχείριση και λαμβάνουν κάθε μέτρο διαφάνειας ώστε να 
παρέχεται σε αυτούς τόσο επαρκής πληροφόρηση για τη 
διαμόρφωση τεκμηριωμένης γνώμης σχετικά με τη συ¬ 
γκεκριμένη επένδυση, όσο καιτακτική ενημέρωση. 

7. Οι ΑΕΔΑΚ διασφαλίζουν την οργάνωση του δικτύου 
διάθεσης μεριδίωντων ΑΚ που διαχειρίζονται κατά τρόπο 
ώστε να προστατεύονται πάντοτε τα συμφέροντα των με- 
ριδιούχων. 


ΚΕΦΑΛΑΙΟ Β 

ΕΞΕΙΔΙΚΕΥΣΗ ΤΩΝ ΓΕΝΙΚΩΝ ΑΡΧΩΝ 
Αρθρο 4 

Εξειδίκευση Πρώτης Αρχής 

1. Οι Εταιρείες οφείλουν να ασκούν τη δραστηριότητά 
τους με τρόπο ώστε να διασφαλίζεται η εύρυθμη λει¬ 
τουργία της αγοράς. Ενδεικτικά οφείλουν: 

α) Να αποτρέπουν τη χρησιμοποίηση εμπιστευτικών 
πληροφοριών για προσωπικό όφελοςτων Καλυπτόμενων 
Προσώπων. 

β) Να απαγορεύουν την αγορά ή πώληση μετοχών 
εισηγμένων στα χρηματιστήρια από τα Καλυπτόμε¬ 
να Πρόσωπα, όταν αυτά γνωρίζουν ότι η Εταιρεία 
στην οποία παρέχουν τις υπηρεσίες τους προτίθε- 
ται να αγοράσει ή ναπιωλήσει τις ίδιες μετοχές, α- 
ποσκοπώντας σε εκμετάλλευση της πληροφορίας 
αυτής για προσωπικό όφελος. 

2. Τα Καλυπτόμενα Πρόσωπα οφείλουν να μη διενερ¬ 
γούν συναλλαγές με αντικείμενο μετοχές ΑΕΕΧ ή μερίδια 
ΑΚ εκμεταλλευόμενα εμπιστευτικές πληροφορίες που 
κατέχουν λόγω της ιδιότητάς τους αυτής. 

3. Οι Εταιρείες θεσπίζουν κανόνες σχετικά με τις χρη¬ 
ματιστηριακές συναλλαγές και τις υποχρεώσεις των Κα¬ 
λυπτόμενων Προσώπων που απορρέουν από τις ρυθμί¬ 
σεις του παρόντος άρθρου και διασφαλίζουν την εφαρ¬ 
μογή αυτών των κανόνων σύμφωνα με τις ισχύουσες 
νομοθετικές και κανονιστικές διατάξεις. 

Αρθρο 5 

Εξειδίκευση Δεύτερης Αρχής 

1. Οι Εταιρείες διασφαλίζουν την αυτονομία της Διαχεί¬ 
ρισης και τον εμπιστευτικό χαρακτήρα των επενδυτικών 
αποφάσεων, ιδίως στο εσωτερικό του ομίλου επιχειρήσε¬ 
ων στον οποίο ανήκουν, θεσπίζοντας κανόνες για την α¬ 
ποφυγή καταστάσεων σύγκρουσης συμφερόντων και 
λαμβάνοντας μέτρα για τη διευθέτηση τέτοιων καταστά¬ 
σεων που ενδέχεται να παρουσιαστούν κατά την ενάσκη¬ 
ση της Διαχείρισης. 

2. Για την εκπλήρωση τηςπαραπάνω υποχρέωσης, οι Ε¬ 
ταιρείες λαμβάνουν τα κατάλληλα μέτρα ώστε να δια¬ 
σφαλίζεται η αυτονομία της Διαχείρισης από τις λοιπές 
δραστηριότητες διαχείρισης του ομίλου στον οποίο ανή¬ 
κουν. Ενδεικτικά κατ' ελάχιστον οι Εταιρείες οφείλουν να 
εξασφαλίζουν τα παρακάτω: 

α) Οι πράξεις Διαχείρισης διενεργούνται αποκλειστικά 
από τις Εταιρείες, εκτός εάν υφίσταται ειδική έγγραφη 
σύμβαση ανάθεσης της Διαχείρισης του συνόλου ή μέ¬ 
ρους του χαρτοφυλακίου. Η σύμβαση αυτή κοινοποιείται 
στην Επιτροπή Κεφαλαιαγοράς εντός πέντε (5) εργασί¬ 
μων ημερών από την υπογραφή της. Σε κάθε περίπτωση 
οι Εταιρείες εξακολουθούν να φέρουν πλήρη ευθύνη για 
τη Διαχείριση. Δεν επιτρέπεται η ανάθεση του συνόλου ή 
μέρους της Διαχείρισης στο θεματοφύλακα. 

β) Τα μέλη του διοικητικού συμβουλίου των Εταιρειών 
δεν μπορούν να είναι μέλη του διοικητικού συμβουλίου, 
χρηματιστηριακοί εκπρόσωποι, αντικρυστές, εσωτερικοί 
ελεγκτές ή να ασκούν καθήκοντα αντίστοιχα προς αυτά 
του Διαχειριστή σε Εταιρείες Παροχής Επενδυτικών Υπη¬ 
ρεσιών (ΕΠΕΥ), εξαιρουμένων των πιστωτικών ιδρυμά¬ 
των. 

γ) Ο Διαχειριστής δεν μπορεί να είναι μέλος του διοικη¬ 
τικού συμβουλίου ή εσωτερικός ελεγκτής ΕΠΕΥ ή ασφα¬ 
λιστικής εταιρείας. Επίσης δεν μπορεί να είναι χρηματι¬ 
στηριακός εκπρόσωπος ή αντικρυστής ΕΠΕΥ. Τέλος δεν 
μπορεί να ασκεί αντίστοιχα καθήκοντα σε άλλη Εταιρεία ή 
σε ΕΠΕΥ ή σε ασφαλιστική εταιρεία. 

δ) Ο εσωτερικός ελεγκτής Εταιρείας δεν μπορεί να είναι 
μέλος του διοικητικού συμβουλίου ή εσωτερικός ελε¬ 
γκτής άλλης Εταιρείας ή ΕΠΕΥ ή ασφαλιστικής εταιρείας. 
Επίσης δεν μπορεί να είναι χρηματιστηριακός εκπρόσω¬ 
πος ή αντικρυστής ΕΠΕΥ. Τέλος δεν μπορεί να ασκεί κα¬ 
θήκοντα αντίστοιχα με αυτά του Διαχειριστή σε άλλη Ε¬ 
ταιρεία, σε ΕΠΕΥ ή σε ασφαλιστική εταιρεία. 

ε) Ο Διαχειριστής δεν μπορεί να είναι μέλος του διοικη¬ 
τικού συμβουλίου ή γενικός διευθυντής ή να ασκεί διευ¬ 
θυντικά καθήκοντα σε εταιρεία μετοχές της οποίας πε- 
ριέχονται στο υπό διαχείριση χαρτοφυλάκιο. 

στ) Ο Διαχειριστής δεν μπορεί να δέχεται αμοιβές, πα¬ 
ροχές ή άλλα προνόμια από οποιοδήποτε τρίτο φυσικό ή 
νομικό πρόσωπο που θα μπορούσαν να θέσουν υπό αμφι¬ 
σβήτηση την ανεξαρτησία των αποφάσεών του, εκτός ε¬ 
άν έχει προηγουμένως ενημερώσει την Εταιρεία. Επίσης 
ο Διαχειριστής οφείλει να μην αποδέχεται την ενάσκηση 
καθηκόντωνπου θα μπορούσαν να παρεμποδίσουν την α¬ 
νεξάρτητη λήψη αποφάσεων που σχετίζονται με τα καθή- 
κοντάταυ ως Διαχειριστή. 

ζ) Οι Εταιρείες διασφαλίζουν ότι τηρούνται πρακτικά 
των συνεδριάσεων των αρμοδίων συλλογικών οργάνων 
τους που αφορούν θέματα Διαχείρισης. 

3. Οι Εταιρείες οφείλουν να υποβάλλουν στην Επιτροπή 
Κεφαλαιαγοράς τα στοιχεία των Διαχειριστών (ονοματε¬ 
πώνυμο, θέση ή ανατεθέντα καθήκοντα, στοιχεία της 
πράξης διορισμού) εντός πέντε (5) εργασίμων ημερών α¬ 
πό το διορισμό. Για τους εκτελούντες καθήκοντα Διαχει¬ 
ριστή κατά την έναρξη ισχύος του παρόντος Κώδικα τα 
παραπάνω στοιχεία θα υποβληθούν εντός πέντε (5) εργα¬ 
σίμων ημερών από την έναρξη ισχύος του Κώδικα. 

4. Οι Εταιρείες δεν θα συνάπτουν ενιαίες συναλλαγές 
για ομάδα ΑΚ υπό τη Διαχείρισή τους σε περίπτωση που 
δεν έχει προκαθοριστεί ο επιμερισμιός των συναλλαγών 
ανά ΑΚ. 

5. Οι Εταιρείες οφείλουν να προσδιορίζουν τις εργασίες 
και τα καθήκοντα των Καλυπτόμενων Προσώπων που εν¬ 
δέχεται να δημιουργήσουν καταστάσεις σύγκρουσης 
συμφερόντων κατά τη Διαχείριση ιδίως μεταξύ του ΟΣΕ- 
ΚΑ και του ομίλου επιχειρήσεων στον οποίο ανήκουν αυ¬ 
τές. Ειδικότερα, οι Εταιρείες ορίζουν ασυμβίβαστα για τις 
συγκεκριμένες ιδιότητες οι οποίες μπορεί να δημιουργή¬ 
σουν καταστάσεις σύγκρουσης συμφερόντων κατά την ε¬ 
νάσκηση των καθηκόντων Διαχείρισης. 

Αρθρο 6 

Εξειδίκευση Τρίτης Αρχής 

1. Οι Εταιρείες καθορίζουν τους όρους με βάση τους ο¬ 
ποίους ασκούν τα δικαιώματα τα οποία απορρέουν από 
τους μετοχικούς και άλλους τίτλους που έχουν στην κα¬ 
τοχή τους οι ΟΣΕΚΑ με γνώμονα το συμφέρον των Επεν¬ 
δυτών. 

2. Τα μετοχικά δικαιώματα των ΟΣΕΚΑ, ιδίως η συμμε¬ 
τοχή στις γενικές συνελεύσεις, το δικαίωμα ψήφου και το 
δικαίωμα αμφισβήτησης των αποφάσεων της διοίκησης 


της εκδότριας εταιρείας, ασκούνται από τις Εταιρείες ε¬ 
λεύθερα στο πλαίσιο της ισχύουσας νομοθεσίας. Στο 
πλαίσιο αυτό δεν αποκλείεται η σύναψη σύμβασης με άλ¬ 
λους μετόχους της εκδότριας εταιρείας για την άσκηση 
των δικαιωμάτων ψήφου των ΟΣΕΚΑ κατά ορισμένο τρό¬ 
πο, όταν αυτό εξυπηρετεί τα συμφέροντα των Επενδυ¬ 
τών. Σε κάθε περίπτωση θα αποφεύγονται ενέργειες που 
συνιστούν κατάχρηση δικαιωμάτων μειοψηφίας. 

3. Τα δικαιώματα ψήφου πρέπει να ασκούνται προς το 
συμφέροντων Επενδυτών και ανεξάρτητα απότα συμφέ¬ 
ροντα του ομίλου επιχειρήσεων στον οποίο α νήκει η Εται¬ 
ρεία. Οι Εταιρείες οφείλουν να είναι πάντοτε σε θέση να 
αιτιολογήσουν τη θέση που έλαβαν με την άσκησητων δι¬ 
καιωμάτων ψήφου για λογαριασμό των ΟΣΕΚΑ ή τη μη ά¬ 
σκηση αυτών των δικαιωμάτων. 

4. Συνιστάται στις Εταιρείες όπως συμμετέχουν στις γε¬ 
νικές συνελεύσειςτωνεκδοτριών εταιρειών και ασκούντο 
δικαιώματα ψήφου, ιδίως όταν τα δικαιώματα ψήφου των 
Εταιρειών υπερβαίνουν κατά την ημερομηνία της γενικής 
συνέλευσης ποσοστό 4% των συνολικών δικαιωμάτων 
ψήφου ανά εκδότρια εταιρεία. Στις ετήσιες εκθέσεις των 
ΟΣΕΚΑ θα αναφέρεται κατά πόσο οι Εταιρείες συμμετεί¬ 
χαν στις γενικές συνελεύσεις και άσκησαν τα δικαιώματα 
ψήφου. 

Άρθρο 7 

Εξειδίκευση Τέταρτης Αρχής 

1. Οι Εταιρείες διενεργούν τις διαφημίσεις με τρόπο ώ¬ 
στε να αποφεύγεται η μετάδοση παραπλανητικών μηνυ 
μάτων και η δημιουργία πεπλανημένων εντυπώσεων 
στους Επενδυτές. 

2. Οι Εταιρείες μεριμνούν και λαμβάνουντα κατάλληλα 
μέτρα ώστε να τηρούνται τα παρακάτω: 

2.1. Η διαφήμιση δεν θα περιλαμβάνει ανακριβείς, πα¬ 
ραπλανητικές ή υπερβολικές ενδείξεις ή στοιχεία και δεν 
θα εκμεταλλεύεται την τυχόν έλλειψη πείρας και γνώσε¬ 
ων ή τους φόβους και τις ανησυχίες του κοινού. 

2.2. Η διαφήμιση θαπροσδιορίζει με σαφήνεια την προ- 
σφερόμενη επένδυση εφόσον αυτή αναφέρεται σε συ¬ 
γκεκριμένα ΑΚ. 

2.3. Οι διαφημίσεις που περιέχουν συγκρίσεις πρέπει να 
σχεδιάζονται με τέτοιο τρόπο, ώστε η σύγκριση αυτή να 
μην παραπλανά και να υπόκειται στις αρχές του θεμιτού 
ανταγωνισμού. Τα στοιχεία σύγκρισης πρέπει να βασίζο¬ 
νται σε δεδομένα που μπορούν να αποδειχθούν και δεν 
πρέπει να επιλέγονται κακόπιστα και μεροληπτικά. 

2.4. Επιτρέπεται η αναφορά σε ιστορικά στοιχεία, εφό¬ 
σον τα στοιχεία αυτά συμβάλλουν στη διαμόρφωση σα¬ 
φούς, επαρκούς και τεκμηριωμένης άποψης για την προ- 
σφερόμενη επένδυση και δεν μπορούν να προκαλέσουν 
σύγχυση στο επενδυτικό κοινό ως προς την απόδοση της 
επένδυσης. 

2.5. Απαγορεύεται η άμεση διαφήμιση υπηρεσιών της 
Εταιρείας (π.χ. κατ’ οίκον επίσκεψη, τηλεφωνική επικοι¬ 
νωνία, Ρ&χ. θΙθΟίΐΌΠίσ ιπαίΙ, κλπ) προς κάθε επενδυτή που 
έχει δηλώσει την αντίθεσή του προς τούτο. 

2.6. Οι Εταιρείες οφείλουν να μην αντιγράφουν ή μιμού¬ 
νται τις πάσης φύσεως διαφημίσεις (π.χ. έντυπο υλικό, 
μηνύματα, κλπ) άλλων Εταιρειών. 

2.7 Οι διαφημίσεις απαγορεύεται να θίγουν τα συμφέ¬ 
ροντα άλλων Εταιρειώνή ΟΣΕΚΑ ή/και να αναφέρονται σε 
θέματα αξιοπιστίας τους. 

2.8. Σε κάθε έντυπο, ανακοίνωση ή μήνυμα (περιλαμβα¬ 
νόμενων αυτών στο ΙΝΤΕΡΝΕΤ) των Εταιρειών πρέπει να 
αναφέρεται η ακόλουθη δήλωση : Τα Αμοιβαία Κεφάλαια 
δεν έχουν εγγυημένη απόδοση και οι προηγούμενες απο¬ 
δόσεις δεν διασφαλίζουν τις μελλοντικές”. Η δήλωση αυ¬ 
τή πρέπει να αναγράφεται ευκρινώς και με κεφαλαία 
γράμματα στο κάτω κεντρικό μέρος των εντύπων, ανα¬ 
κοινώσεων και μηνυμάτων και, αν πρόκειται για πολυσέλι¬ 
δο έντυπο, στην πρώτη σελίδα του εμπρός εξωφύλλου. Η 
γραμματοσειρά της δήλωσης πρέπει να είναι ίδια με τη 
γραμματοσειρά του κυρίως κειμένου. Όταν πρόκειται για 
ραδιοφωνικό ή τηλεοπτικό μήνυμα, η ανωτέρω δήλωση 
πρέπει να μεταδίδεται ευκρινώς. 

2.9. Οι Εταιρείες οφείλουν να υποβάλλουν στην Επιτρο¬ 
πή Κεφαλαιαγοράς το διαφημιστικό και ενημερωτικό υλι¬ 
κό που απευθύνεται προς το επενδυτικό κοινό και προς 
τους Επενδυτές. 

Άρθρο 8 

Εξειδίκευση Πέμπτης Αρχής 

1. Οι Εταιρείες μεριμνούν για την οργάνωσή τους και 
την αποτελεσματικότητα των διαδικασιών εσωτερικού ε¬ 
λέγχου. 

2. Οι Εταιρείες λαμβάνουντα κατάλληλα μέτρα ώστε να 
εξασφαλίζεται η ορθολογική διοικητική οργάνωσή τους. 
Ειδικότερα: 

2.1. Οι Εταιρείες στο πλαίσιο της εσωτερικής τους ορ¬ 
γάνωσης μεριμνούν για την καθιέρωση εσωτερικού κανο¬ 
νισμού που περιλαμβάνει το οργανόγραμμα και τις διαδι¬ 
κασίες λειτουργίας των τμημάτων τους. 

2.2. Ο εσωτερικός κανονισμός της Εταιρείας θα περι¬ 
γράφει με σαφήνεια και πληρότητα τα καθήκοντα και τις 
ευθύνες κάθε τμήματος και θα καθορίζει τις αρμοδιότη¬ 
τες των απασχολουμένων σε αυτά, εξασφαλίζοντας την 
εύρυθμη και αποτελεσματική λειτουργία τους καθώς και 
το εμπιστευτικό της πληροφόρησης. 

2.3. Οι Εταιρείες οφείλουν να διασφαλίζουν ότι η συνο- 
μολόγηση και η επιβεβαίωση των συναλλαγών ή άλλων 
διαχειριστικών πράξεων γίνεται από διαφορετικά πρόσω¬ 
πα, ούτως ώστε να μην υπάρχει δυνατότητα έκτων υστέ¬ 
ρων μεταβολής των όρων των συναλλαγών ή άλλων δια¬ 
χειριστικών πράξεων. 

2.4. Οι Εταιρείες οφείλουν να μεριμνούν για την εξα¬ 
σφάλιση επαρκών τεχνικών και οικονομικών μέσων. 

2.5. Οι Εταιρείες μεριμνούν ώστε τα Καλυπτόμενα Πρό¬ 
σωπα να διαθέτουν την απαραίτητη πείρα, επαγγελματι¬ 
κή κατάρτιση και ήθος ώστε να μπορούν να εκπληρώνουν 
σε κάθε περίπτωση τα καθήκοντα που τους έχουν ανατε¬ 
θεί. 

2.6. Οι Εταιρείες οφείλουν να διαθέτουν μηχανογραφι¬ 
κό σύστημα το οποίο θα διασφαλίζει κατ' ελάχιστοντα πα¬ 
ρακάτω : 

α) Θα καταχωρούνται τα στοιχεία των μεριδιούχων, της 
συμμετοχής τους στα ΑΚ που διαχειρίζονται και των με¬ 
ταβολών αυτής μέχρι και της εξαγοράς. Τα στοιχεία αυτά 
θα διατηρούνται για δέκα (10) έτη από την ημερομηνία υ¬ 
ποβολής της αίτησης εξαγοράς. 

β) Θα είναι προκαθορισμένη η δυνατότητα πρόσβασης 
των διαφόρων χρηστών στα στοιχεία και τη λειτουργία του 
μηχανογραφικού συστήματος και θα αναφέρεται στον ε¬ 
σωτερικό κανονισμό. Οι εσωτερικοί ελεγκτές θα έχουν 


πρόσβαση στο σύστημα μηχανογράφησης σε ευρεία και 
επαρκή έκταση για τη διεκπεραίωση του έργου τους. 

γ) Θα υπάρχει δυνατότητα για ανίχνευση των προσβά¬ 
σεων, των κινήσεων, των τροποποιήσεων και των επεμβά¬ 
σεων κάθε χρήστη του συστήματος, συμπεριλαμβανομέ¬ 
νου και του διαχειριστή του συστήματος εφαρμογών. 

δ) Θα εξασφαλίζεται η ασφαλής αποθήκευση των πλη¬ 
ροφοριών του μηχανογραφικού συστήματος. 

ε) Ο κωδικός κάθε μεριδιούχου ΑΚ θα δίνεται αυτόματα 
από το μηχανογραφικό σύστημα των Εταιρειών και θα εί¬ 
ναι μοναδικός για κάθε μεριδιούχο. 

στ) Οι Εταιρείες οφείλουν να διατηρούν εφεδρικό αρ¬ 
χείο των αποθηκευμένων στο μηχανογραφικό τους σύ¬ 
στημα πληροφοριών (όαοΚ υρ). 

3. Οι Εταιρείες λαμβάνουντα κατάλληλα μέτρα ώστε να 
εξασφαλίζουν αποτελεσματικούς μηχανισμούς εσωτερι¬ 
κού ελέγχου σύμφωνα με τα παρακάτω : 

3.1. Οι Εταιρείες οφείλουν να διαθέτουν επαρκή και α¬ 
ποτελεσματικά συστήματα εσωτερικού ελέγχου ώστε να 
διασφαλίζεται η τήρηση των εσωτερικών διαδικασιών και 
των υποχρεώσεοιν που απορρέουν από το ισχύον νομο¬ 
θετικό και κανονιστικό πλαίσιο. 

3.2. Στο πλαίσιο αυτό οι Εταιρείες θα διαθέτουν ειδική 
υπηρεσία εσωτερικού ελέγχου, της οποίας θα προΐαταται 
πρόσωπο με επαρκή ειδικά προσόντα και εμπειρία. Ο επι¬ 
κεφαλής του εσωτερικού ελέγχου (εσωτερικός ελεγκτής) 
θα διορίζεται από το διοικητικό συμβούλιο της Εταιρείας 
και θα αναφέρεται σε αυτό. 

3.3.0 εσωτερικός ελεγκτής θα διατηρεί πλήρη ανεξαρ¬ 
τησία και αυτονομία κατά την εκτέλεση του έργου του και 
θα έχει την ευθύνη να ενημερώνει εγγράφως, σε τακτά 
χρονικά διαστήματα, το διοικητικό συμβούλιο της Εται¬ 
ρείας για την τήρηση του εσωτερικού κανονισμού της Ε¬ 
ταιρείας και των ισχυουσών νομοθετικών και κανονιστι¬ 
κών ρυθμίσεων καθώς και για την πορεία του ελεγκτικού 
έργου και θα υποβάλλει σχετικές εκθέσεις εσωτερικού ε¬ 
λέγχου. 

3.4. Οι Εταιρείες οφείλουν να υποβάλλουν στην Επιτρο¬ 
πή Κεφαλαιαγοράς τα στοιχεία του εσωτερικού ελεγκτή 
(ονοματεπώνυμο, θέση ή ανατεθέντα καθήκοντα, στοι¬ 
χεία της πράξης διορισμού) εντός πέντε (5) εργασίμων η¬ 
μερών από το διορισμό. Γιατους εκτελούντες καθήκοντα 
εσωτερικού ελεγκτή κατά την έναρξη ισχύος του παρό¬ 
ντος Κώδικα τα παραπάνω στοιχεία θα υποβληθούν εντός 
πέντε (5) εργασίμων ημερών από την έναρξη ισχύος του 
Κώδικα. 

Άρθρο 9 

Εξειδίκευση Έκτης Αρχής 

1. Οι Εταιρείες διασφαλίζουν στους Επενδυτές ίση με¬ 
ταχείριση και λαμβάνουν κάθε μέτρο διαφάνειας ώστε να 
παρέχεται σε αυτούς τόσο επαρκής πληροφόρηση για τη 
διαμόρφωση τεκμηριωμένης γνώμης σχετικά με τη συ¬ 
γκεκριμένη επένδυση, όσο και τακτική ενημέρωση. 

2. Η αντιμετώπιση των Επενδυτών από τις Εταιρείες 
πρέπει να εξαρτάται από τα αντικειμενικά τους χαρακτη¬ 
ριστικά και όχι από άλλους παράγοντες. Επενδυτές μετά 
ίδια χαρακτηριστικά πρέπει να έχουν την ίδια μεταχείριση 
τόσο ως προς το οικονομικό μέρος, όσο και ως προς άλ¬ 
λα χαρακτηριστικά της συναλλαγής (π.χ. τρόπος και χρό¬ 
νος εκπλήρωσης της συναλλαγής). 

3. Τα διοικητικά συμβούλια των ΑΕΔΑΚ καθορίζουν, με 
τρόπο σαφή και πάντοτε εντός των ορίων που διαγράφει 
ο κανονισμός του ΑΚ, τη ν πολιτική των προμηθειών με τις 
οποίες επιβαρύνονται οι μεριδιούχοι, ορίζοντας ποσοτικά 
ή/και ποιοτικά κριτήρια με βάση τα οποία κατατάσσονται 
οι μεριδιούχοι σε κατηγορίες (π,χ. ιδιώτες επενδυτές, θε¬ 
σμικοί επενδυτές, νομικά πρόσωπα δημοσίου ή ιδιωτικού 
δικαίου, ασφαλιστικά ταμεία, εμπορικές ή άλλες εταιρεί¬ 
ες, ύψος του επενδυόμενου στο ΑΚ κεφαλαίου, πελατεια¬ 
κή σχέση του συγκεκριμένου επενδυτή με την ΑΕΔΑΚ, 
κλπ), Η ΑΕΔΑΚ οφείλει να είναι σε θέση να δικαιολογεί ε- 
παρκώς τη χρήση και την αντικειμενική εφαρμογή των 
κριτηρίων αυτών. 

4. Η ΑΕΔΑΚ υποχρεούται να αναγράφει στην αίτηση 
συμμετοχής του ΑΚ το ακριβές ποσοστό της προμήθειας 
διάθεσης. Επίσης η ΑΕΔΑΚ υποχρεούται να αναγράφει 
στην αίτηση συμμετοχής του ΑΚτοποσοστό προμήθειας 
εξαγοράς σύμφωνα με όρους που θα καθοριστούν με ει¬ 
δική απόφαση της Επιτροπής Κεφαλαιαγοράς. 

5. Η ΑΕΔΑΚ οφείλει να παραδίδει στον μεριδιούχο έντυ¬ 
πο στο οποίο θα αναγράφεται η καθαρή απόδοση του ΑΚ 
απάτην ημέρα αποδοχής της αίτησης συμμετοχής ως την 
ημέρα υποβολής της αίτησης του μεριδιούχου για την ε¬ 
ξαγορά καθώς και τα ποσά των προμηθειών που επιβά¬ 
ρυναν το επενδυθέν ποσό. Η ΑΕΔΑΚ υποχρεούται να πα¬ 
ρέχει περαιτέρω διευκρινήσεις ή πληροφορίες μέσω της 
υπηρεσίας εξυπηρέτησης και πληροφόρησης Επενδυ¬ 
τών. 

6. Οι ΑΕΔΑΚ και τα Καλυπτόμενα Πρόσωπα οφείλουν να 
παρουσιάζουν με τρόπο σαφή τους επενδυτικούς κινδύ¬ 
νους της προσφερομένης επένδυσης. Στο πλαίσιο αυτό 
οφείλουν, ενδεικτικά και όχι περιοριστικά, να ενημερώ¬ 
νουν τους Επενδυτές ως προς την μεταβολή της αξίας 
της επένδυσης, ως προς την καταλληλότητα της επένδυ¬ 
σης για συγκεκριμένους επενδυτές, ως προς τους συ¬ 
ναλλαγματικούς και άλλους κινδύνους καθώς και ως 
προς τυχόν περιορισμούς στην άμεση ρευστοποίηση της 
επένδυσης. 

7. Οι ΑΕΔΑΚ προβλέπουν διαδικασίες που διασφαλί¬ 
ζουν ότι οι μεριδιούχοι κατά την υπογραφή της αίτησης 
συμμετοχής στο ΑΚ, έχουν λάβει το αναλυτικό ή το περι¬ 
ληπτικό ενημερωτικό έντυπο, τον κανονισμό του ΑΚ και 
τηντελευταία ετήσια ή εξαμηνιαία έκθεση του ΑΚ, στην ο¬ 
ποία μεταξύ άλλων θα αναφέρεται η αντίστοιχη ετήσια ή 
εξαμηνιαία σύνθεση του χαρτοφυλακίου του ΑΚ καθώς 
και η σχέση μεταξύ απόδοσης και διακύμανσης της αξίας 
του χαρτοφυλακίου του ΑΚ για το αντίστοιχα χρονικό διά¬ 
στημα. Η Ένωση Θεσμικών Επενδυτών θα μεριμνά ώστε 
οι υπολογισμοί των στατιστικών δεικτών να γίνονται με ε¬ 
νιαίο τρόπο για όλα τα ΑΚ. 

8. Η ευθύνη για την ενημέρωση των Επενδυτών (π.χ. μέ¬ 
σω του αναλυτικού και του περιληπτικού ενημερωτικού ε¬ 
ντύπου, της ετήσιας και της εξαμηνιαίας έκθεσης, με την 
ποσοστιαία σύνθεση του ενεργητικού του ΑΚ και του κα¬ 
νονισμού του συγκεκριμένου ΑΚ) ανήκει στην αντίστοιχη 
Εταιρεία, ανεξάρτητα από την ευθύνη κάθε νομικού ή φυ¬ 
σικού προσώπου το οποίο διαμεσολαβεί με οποιαδήποτε 
ιδιότητα προς τους Επενδυτές. 

9. Οι Εταιρείες οφείλουν να πληροφορούν τους Επεν¬ 
δυτές μέσω των ενημερωτικών εντύπων για την αρμόδια 
υπηρεσία εξυπηρέτησης και πληροφόρησης Επενδυτών, 


η οποία μεταξύ άλλων θα εξετάζει παράπονα και καταγ¬ 
γελίες των Επενδυτών και θα μεριμνά ώστε, σε εύλογο 
χρονικό διάστημα, να τους απαντά εγγράφως για κάθε 
παράπονο ή καταγγελία τους σχετική με τις παρεχόμενες 
από αυτή και τα Καλυπτόμενα Πρόσωπα υπηρεσίες. 

10. Οι Εταιρείες διασφαλίζουν ότι όλες οι πληροφορίες 
που παρέχονται από αυτές και από τα Καλυπτόμενα Πρό¬ 
σωπα είναι σαφείς, συγκεκριμένες και επαρκείς για το 
σχηματισμό τεκμηριωμένης γνώμης ως προς την προτει- 
νόμενη επένδυση. 

11. Οι ΑΕΔΑΚ οφείλουν να ενημερώνουν τους μεριδιού- 
χουςτους σε τακτική βάση, τουλάχιστον ανά εξάμηνο, για 
την τρέχουσα κατάσταση της επένδυσής τους, αποστέλ- 
λοντάς τους σχετικά ενημερωτικά έντυπα. 

Άρθρο 10 

Εξειδίκευση Έβδομης Αρχής 

1. Οι ΑΕΔΑΚ διασφαλίζουν την οργάνωση του δικτύου 
διάθεσης μεριδίωντων ΑΚπου διαχειρίζονται κατά τρόπο 
ώστε να προστατεύονται πάντοτε τα συμφέροντα των με¬ 
ρίδιο ύχων. 

2. Στο πλαίσιο των ανωτέρίϋ οι ΑΕΔΑΚ έχουν ενδεικτικά 
τις παρακάτω ευθύνες και υποχρεώσεις: 

2.1. Οι ΑΕΔΑΚ έχουν πλήρη ευθύνη: 

α} για τον τρόπο προώθησης των μεριδίων των ΑΚ που 
διαχειρίζονται, 

β) για τη σωστή επιλογή των ατόμων με τα οποία συ¬ 
νεργάζονται, 

γ) για τις πράξεις των αντιπροσώπων τους που αναλαμ¬ 
βάνουν τη διάθεση των μεριδίων των ΑΚ, με βάση το άρ¬ 
θρο 20 παρ. 4 του Ν. 1969/1991 καθώς και των συνεργα- 
τώντων αντιπροσώπων τους, και 

δ) για τον έλεγχο της καταλληλότητας και του ήθους 
των ανωτέρω προσώπων και για την επαρκή κατάρτισή 
τους με την παρακολούθηση προγράμματος εκπαίδευ¬ 
σης, μετά την οποία εφοδιάζουν αυτά με πιστοποιητικό 
συνε ργασίας και εκπαίδευσης που επιδεικνύεται στους υ¬ 
ποψήφιους μεριδιούχους. 

2.2. Οι ΑΕΔΑΚ οφείλουν αφενός να συνάπτουν έγγρα¬ 
φες συμβάσεις με τους κατά την έννοια του άρθρου 20 
παρ. 4του Ν. 1969/1991 αντιπροσώπους τους και αφετέ¬ 
ρου να διασφαλίζουν ότι οι αντιπρόσωποι και οι διαμεσο¬ 
λαβητές τους έχουν συνάψει αντίστοιχες έγγραφες συμ¬ 
βάσεις με τους συνεργάτες τους. 

2.3. Οι ΑΕΔΑΚ ελέγχουν την καταλληλότητα των παρα¬ 
πάνω φυσικών προσώπων που ασχολούνται με τη διάθε¬ 
ση μεριδίων ΑΚ με βάση κατ’ ελάχιστοντα ακόλουθα στοι¬ 
χεία : 

α) Πιστοποιητικό ποινικού μητρώου. 

β) Πιστοποιητικό μη πτωχεύσεως. 

γ) Βιογραφικό σημείωμα. 

δ) Αντίγραφα τίτλων σπουδών ή γραμματικών γνώσεων, 
από τα οποία θα πιστοποιείται κατ’ ελάχιστον η αποφοί¬ 
τηση από ίδρυμα δευτεροβάθμιας εκπαίδευσης. 

ε) Βεβαίωση επιτυχούς παρακολούθησης ειδικού εκ¬ 
παιδευτικού σεμιναρίου. 

Το πρόγραμμα και το περιεχόμενο του εκπαιδευτικού 
σεμιναρίου καθορίζεται εντός του μηνός Ιανουάριου κά¬ 
θε έτους από την Ένωση Θεσμικών Επενδυτών, εγκρίνε- 

ται από την Επιτροπή Κεφαλαιαγοράς και γνωστοποιείται 
στις ΑΕΔΑΚ. Η παρακολούθηση του σεμιναρίου και το α¬ 
ποτέλεσμα των εξετάσεων που ακολουθούν θα πιστοποι¬ 
είται από τις ΑΕΔΑΚ ή από τον αρμόδιο εκπαιδευτικό ορ¬ 
γανισμό ή απότο κέντρο επαγγελματικής κατάρτισηςπου 
το οργάνωσε με αποκλειστική ευθύνη της ΑΕΔΑΚ. 

2.4. Με ευθύνη των ΑΕΔΑΚ τα φυσικά πρόσωπα που κα¬ 
τά τη δημοσίευση του παρόντος Κώδικα στην Εφημερίδα 
της Κυβερνήσεως απασχολούνται ήδη για την προώθηση 
μεριδίων ΑΚ, μπορούν να εξαιρούνται από τη διάταξη του 
εδαφίου (ε} της παραγράφου 2.3. του άρθρου 10. 

2.5. Οι ΑΕΔΑΚ οφείλουν να τηρούν αρχείο των φυσικών 
προσώπων που ασχολούνται με τη διάθεση μεριδίων των 
ΑΚ, στο οποίο θα καταχωρούνται κατ' ελάχιοτοντα στοι¬ 
χεία και τα έγγραφα της παραπάνω παραγράφου 2.3. 
Κατ’ εξαίρεση, προ κειμένου για το υπαλληλικό προσωπι¬ 
κό των αντιπροσώπων, οι ΑΕΔΑΚ μπορούν με δική τους 
ευθύνη να συμφωνούν εγγράφως με τους αντιπροσώ¬ 
πους ότι το αρχείο των εν λόγω στοιχείων και εγγράφων 
θα τηρείται από τους αντιπροσώπους. 

2.6. Οι ΑΕΔΑΚ οφείλουν να ενημερώνουν εγγράφως για 
τη διακοπή συνεργασίας με οποιοδήποτε πρόσωπο, φυ¬ 
σικό ή νομικό, που διαθέτει μερίδια ΑΚ, τους Επενδυτές 
στους οποίους έχει γίνει διάθεση μεριδίων ΑΚ από το εν 
λόγω πρόσωπο. Η παραπάνω ανακοίνωση πρέπει να 
πραγματοποιείται εντός πέντε (5) εργασίμων ημερών από 
τη διακοπή της σύμβασης. Η ενημέρωση αυτή μπορεί να 
παραλείπεται με ευθύνη της ΑΕΔΑΚ εφόσον το φυσικό 
πρόσωπο είναι υπάλληλος της ΑΕΔΑΚ ή των αντιπροσώ¬ 
πων της. 

2.7. Οι Εταιρείες μεριμνούν ώστε, όποτετο απαιτούν οι 
περιστάσεις (π.χ. έκδοση κανονιστικών και νομοθετικών 
διατάξεων, πρόσληψη από την Εταιρεία Καλυπτόμενων 
Προσώπων, κλπ), με αποκλειστική ευθύνη τους να οργα¬ 
νώνουν ειδικά σεμινάρια ενημέρωσης των συνεργάτων 


τους ή αντιπροσώπων τους για θέματα που άπτονται του 
αντικειμένου τους. 

3. Οι ΑΕΔΑΚ οφείλουν να διασφαλίζουν ότι, για έντυπα 
αιτήσεων συμμετοχής σε ΑΚ που τυχόν έχουν διατεθεί 
προς υποψήφιους επενδυτές είτε από τις ίδιες είτε από ο- 
ποιοδήποτε τρίτο διαμεσολαβητή νομικό ή φυσικό πρό¬ 
σωπο (π.χ. αντιπροσώπους, συνεργάτες αντιπροσώπων, 
κλπ), έχει γίνει η αντίστοιχη καταβολή μετρητών ή τίτλων 
σύμφωνα μετουςπροβλεπόμενους από τη νομοθεσία και 
τους κανονισμούς των ΑΚ τρόπους και έχει ολοκληρωθεί 
η συμμετοχή στο ΑΚ εντός το πολύ δύο (2) ημερών απότο 
χρόνο διάθεσης της αίτησης στον υποψήφιο επενδυτή. 
Σε διαφορετική περίπτωση τα εν λόγω έντυπα αιτήσεων 
συμμετοχής θα καθίστανται άκυρα και δεν θα είναι δυνα¬ 
τή 4 χρησιμοποίησή τους 

4. Οι ΑΕΔΑΚ μεριμινούν ώστε, στις αιτήσεις συμμετοχής 
στα ΑΚ να αναγράφεται ευκρινώς ότι απαγορεύεται η κα¬ 
ταβολή του αντιτίμου για την απόκτηση μεριδίων του ΑΚ 
σε πρόσωπα άλλα από αυτά που αναφέρονται στο άρθρο 
20 παρ. 4 του Ν. 1969/1991, ορίζοντας λεπτομερώς τα 
πρόσωπα αυτά, 

Με την έναρξη ισχύος του παρόντος Κώδικα παύουν να 
ισχύουν οι Αποφάσεις 110/20-6-1997 και 126/24.2.1998 
του Διοικητικού Συμβουλίου της Επιτροπής Κεφαλαιαγο¬ 
ράς. 

Η ισχύς του παρόντος Κώδικα, με εξαίρεση την παρά¬ 
γραφο 2.4.του άρθρου 10, αρχίζειτρεις (3) μήνες μετάτη 
δημοσίευσή του στην Εφημερίδα της Κυβερνήσεως. 

Από τις διατάξεις της παρούσας δεν προ καλείται δαπά¬ 
νη σε βάρος του Κρατικού Προϋπολογισμού. 

Ε! παρούσα να δημοσιευθεί στην Εφημερίδα της Κυ¬ 
βερνήσεως. 

Ο ΠΡΟΕΔΡΟΣ 
ΣΤΑΥΡΟΣ Β. ΘΩΜΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 27ΐ 2 49 

Κόρινθου 327 Τ.Κ. 262 23 224 531 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσούξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70,000 » 

15.000 » 

70.000 » 

30.000 » 

15.000 » 

5.000 » 

10.000 >. 

3.000 »> 

10.000 » 

250.000 »> 

3.000 δρχ. 

3.500 >■ 

750 >· 

3.500 >· 

1.500 >· 

750 » 

250 >■ 

500 » 

150 » 

500 » 

12.500 ■> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

—— 1 

12.500 >■ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους, 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























